laion/Wikipedia-Exotic huggingface dataset:
קת'אי פסיפיק

קתאי פסיפיק איירליינס (באנגלית: Cathay Pacific ; בסינית מסורתית: 國泰航空) היא חברת התעופה הלאומית של הונג קונג, שבסיסה נמצא בנמל התעופה הבינלאומי של הונג קונג. קת'אי פסיפיק נוסדה בהונג קונג בשנת 1946. בשנת 1998 החברה ייסדה ביחד עם החברות אמריקן איירליינס, בריטיש איירוויז, קנדיאן איירליינס וקוואנטס את השותפות Oneworld. בשנת 2006 קנתה החברה את דראגונאייר, חברת התעופה השנייה בגודלה בהונג קונג. בשנת 2008 דורגה כחברת התעופה הטובה ביותר. ובשנת 2019 זכתה במקום הרביעי בתואר 'חברות התעופה הטובות ביותר'. מאז תחילת מגפת הקורונה נמצאת החברה בצרות בשל סגירתו הכמעט מוחלטת של האי הונג קונג לתנועת מטוסים ולאחר מכן בשל מגבלות מחמירות לצוותי האוויר של החברה. מהתוצאות הכספיות של החברה לשנת 2021 עולה כי הפסידה 5.5 מיליארד דולר קונג קונג (כ-703 מיליון דולר אמריקאי). צי המטוסים של החברה נכון ליולי 2024: קת'אי דראגון אייר הונג קונג (חברת מטענים) החברה החלה להפעיל ב-26 במרץ 2017 ארבע טיסות שבועיות ישירות בין הונג קונג לנמל התעופה בן-גוריון באמצעות מטוס איירבוס 900-A350. מ-2 באוקטובר עד 1 בדצמבר 2018, החברה הפעילה את חלק מטיסותיה גם באמצעות מטוס האיירבוס A350-1000. במאי 2017, הודיעה החברה כי תוסיף החל מ-1 בספטמבר טיסה חמישית בקו בימי שישי. החל מ-1 במרץ 2019 החלה החברה להטיס טיסה יומית בקו במטוסי האיירבוס A350-1000. לאחר משבר הקורונה שהוריד את הביקושים לטיסות להונג קונג, החברה ירדה ל-3 טיסות שבועיות שבוצעו במטוסי בואינג 777-300ER. מדיה וקבצים בנושא קת'אי פסיפיק בוויקישיתוף אתר האינטרנט הרשמי של קת'אי פסיפיק (באנגלית) קת'אי פסיפיק, ברשת החברתית פייסבוק קת'אי פסיפיק, ברשת החברתית אקס (טוויטר) קת'אי פסיפיק, ברשת החברתית אינסטגרם קת'אי פסיפיק, ברשת החברתית LinkedIn קת'אי פסיפיק, סרטונים בערוץ היוטיוב קת'אי פסיפיק, באתר פינטרסט מדיה וקבצים בנושא קת'אי פסיפיק באתר Airliners.net סרטונים בערוץ של קת'אי פסיפיק, באתר יוטיוב כבר שנה חמישית: קטאר איירווייז היא חברת התעופה הטובה בעולם, באתר כלכליסט, 19 ביוני 2019 קתאי פסיפיק (עדיין) בצרות. במקביל, חברת תעופה חדשה בהונג קונג, באתר חדשות תעופה, ‏2022-03-09 פרטי צי המטוסים של קת'אי פסיפיק, באתר airfleets.net (באנגלית) דני שדה ועמית קוטלר, חברת קתאי פסיפיק מהונג קונג נחתה בישראל, באתר ynet, 26 במרץ 2017 זאת הפעם הראשונה שמטוס האיירבוס A350 נחת בישראל "קתאי פסיפיק: נאמני איכות הסביבה בתעופה העולמית | IAS". IAS. 2018-06-04. נבדק ב-2018-08-27. https://passportnews.co.il/קתאי-פסיפיק-מתחדשת/ https://passportnews.co.il/קתאי-פסיפיק-מגדילה-תדירויות-תפעיל-טיס/
הוגו שייבר

הוגו שייבר (בהונגרית: Scheiber Hugó;‏ בודפשט, 29 בספטמבר 1873 – בודפשט, 7 במרץ 1950) היה צייר יהודי-הונגרי. נציג מיוחד ובולט של האוונגרד ההונגרי של המאה ה-20. הוא היה בן דודו של הכירורג וילמוש שייבר הוגו שייבר נולד במשפחה יהודית כבנם של שאנדור שייבר ושל בורבלה דיטרסדורף. את יסודות הציור למד מאביו, שהיה צייר תפאורה בפראטר בווינה ובשנת 1890 החל לעבוד גם כצייר תפאורה בבודפשט. בין 1898 לבין 1900, הוא למד ב"מכללה לאמנויות שימושיות" (כיום שמה אוניברסיטת מוהולי-נאג' לאמנות ועיצוב - Moholy-Nagy Művészeti Egyetem), שאותו לא סיים. הוא היה אוטודידקט, כישרון אינסטינקטיבי. עד 1914, הוא צייר נופים וטבע דומם, כמו גם דיוקנאות, שמראים השפעה של האימפרסיוניזם וה"פלן אר", כלומר הציור באוויר הפתוח. בעשור השני של המאה ה-19, סגנונו הושפע מהאקספרסיוניזם הגרמני ולכן פיתח את העולם המסוגנן החדש שלו של צבעים וצורות. הוא התיידד עם הרווארט ולדן, שהגלריה שלו בברלין, הדר שטורם, העניקה ליצירותיו של שייבר מקום נכבד במשך שנים רבות. ב-1921 ארגן את התערוכה הראשונה שלו - יחד עם בלה קאדאר - בגלריה בברלין. בשנות ה-20 הופיעו תמונותיו במקומות רבים ברחבי העולם. לאחר 1924, עד סוף העשור, הוא יכול היה להציג את יצירותיו בתערוכת אוסף לפחות פעם בשנה, למשל בשנה הראשונה עם לאסלו מוהולי-נאג' וב-1928 עם קורט שוויטרס. ולדן פרסם לעיתים קרובות רפרודוקציות של יצירות שייבר במגזין האמנות שלו, ששמו היה זהה לזה של הגלריה והוא היה חשוב לפחות באותה מידה. בנוסף להצלחות שייבר בגרמניה, הבחינו ברישומיו ובציוריו בתקופה זו גם בבריטניה ובארצות הברית: הוא הציג בתערוכות בלונדון ובניו יורק, בעיר האחרונה הזו השתתף בתערוכת האמנות המודרנית (Modern Art) של מוזיאון ברוקלין ב-1926, ששייבר שיחק בה תפקיד משמעותי בהצגת ה-"איזמים" האירופיים באמריקה. ב-1930 ארגן תערוכה בווינה. ב-1933, בהזמנתו של פיליפו טומאזו מארינטי, השתתף שייבר גם בתערוכת רומא של הפוטוריסטים. בשנות ה-30, סגנון האר דקו כבר השפיע על אמנותו ועבודותיו לכדו את תמצית החיים המודרניים והמטרופוליניים. שייבר שנאבק בבעיות קיומיות מתמידות, היה אמן פורה ביותר, מספר יצירותיו, שצוירו ברובן בטמפרה, צבעי מים, על נייר וקרטון, מוערך על ידי מומחים בעשרת אלפים, מתוכן ידועות כיום כאלף וחמש מאות. עם זאת, רבות מיצירותיו עדיין חבויות. מותו נגרם מפעילות יתר של בלוטת התריס והמטוריה. שייבר הובא למנוחות בבית הקברות היהודי ברחוב קוזמה בבודפשט. קנקן המנצח הוגו שייבר-דיוקן האיש רקדנית קרנבל נוף כפרי A Storm in Europe: Béla Kádar, Hugó Scheiber and Der Sturm in Berlin (Ben Uri Gallery, The London Museum of Art, 2003), ISBN 978-0900157028 Georges Darany & Ernest Schmidt, Hugó Scheiber: Leben und Werk (Edition Inter Art Galerie, 1982) Le Guidargus de la peinture (G. Schurr: Editions de l’amateur, Paris, 2000)תבנית:Halott link Haulish Lenke, Hugó Scheiber (Serpento, Budapest, 1955), ISBN 978-963-8551900 באתר גלריה קיזלבך רדיו ספרותי "המולדת שלי בשבילי. . ." תערוכה של ציירים יהודים הונגרים בגלריה בבודפשט. פסטיבל הקיץ היהודי, 27 באוגוסט-3 בספטמבר 2000. בלה קאדאר, הוגו שייבר, ארמן שנברגר ; BZSH מרכז תיירות ותרבות, בודפשט, 2000 פטר מולנוש: הוגו שייבר. ציור בקצב הג'אז ; Kiselbach, בודפשט., 2014 מדיה וקבצים בנושא הוגו שייבר בוויקישיתוף Halálesete bejegyezve a Bp. XIII. ker. állami halotti akv. 319/1950. folyószáma alatt. Fine arts in Hungary
סימביוט (קומיקס)

הקלינטאר (באנגלית: Klyntar Symbiote, משלב דיבורי לסימביוטים) הוא גזע בדיוני של סימביוטים חוצנים המופיע בחוברות הקומיקס ביקום מארוול קומיקס, לרוב אלה המשוייכים לגיבור-העל ספיידרמן. האזכור הראשון לגזע החייזרי הופיע בסיפור "סאגת החליפה החייזרית" בחוברת Amazing Spider-Man #252 מינואר 1984 והוא נוצר על ידי הכותב טום דפלקו והמאייר רון פרנץ. הסימביוטים יוצרים קשר סימביוטי עם הפונדקאים שלהם, וקשר זה יוצר ישות יחידה ונפרדת משניהם. הם מסוגלים לשנות את האישיות של הפונדקאים שלהם ו/או הזיכרונות שלהם על ידי השפעה על תשוקותיהם העמוקות ביותר, בנוסף להגברת יכולותיהם הפיזיות והמנטליות, מה שמקנה להם כוחות על-אנושיים. ישנם כ-40 סימביוטים ידועים ביקום מארוול. הסימביוט הראשון והידוע ביותר הוא ונום, שמיזג את עצמו לתוך ספיידרמן בקשת הסיפור "מלחמות סודיות" של שנת 1985. אחרי שספיידרמן דחה אותו מעליו כשגילה את טבעו האמיתי והמרושע, הסימביוט התמזג לתוך אדי ברוק, יריבו של פיטר פארקר, שאיתו הפך לונום. מאז, הדמות תוארה כארכי-נבל העיקרי של ספיידרמן, אם כי לעיתים הוא תואר גם כאנטי-גיבור. דמויות אחרות התמזגו עם הסימביוט במשך השנים, ביניהם מאק גרגן ופלאש תומפסון, שהפך לגיבור בשם הסוכן ונום. סימביוטים ידועים נוספים הם קרנג', צאצא של ונום שברגע שהתמזג עם הפונדקאי קליטוס קסדי שימש כיריב קטלני ורצחני גם לספיידרמן וגם לונום; ואנטי-ונום, שנוצר לאחר שסימביוט ונום התחבר מחדש לאדי ברוק לאחר היפרדות ארוכה וזכה למראה לבן ולכוחות נוספים תודות לכך שמרטין לי - הנבל הידוע בכינוי מיסטר נגטיב - השתמש בכוחותיו על ברוק כדי לרפא את עצמו ממחלת הסרטן. מרגע יצירתם, הסימביוטים הופיעו במגוון עיבודים נוספים לקומיקס, ביניהם סרטי קולנוע, סדרות טלוויזיה ומשחקי מחשב. גזע הקלינטאר הופיע בסדרות האנימציה "שומרי הגלקסיה" ו"ספיידרמן (2017)", כאשר בשאר הסדרות היו אלה הסימביוטים ונום וקרנג' שהופיעו לרוב, כמו למשל ב"ספיידרמן: סדרת האנימציה" בפרק המבוסס על הסיפור סאגת החליפה החייזרית, בפרק הפיילוט של סדרת האנימציה "ספיידרמן ללא גבולות", בסדרה "ספיידרמן המדהים", בסדרה "האלק וצוות הריסוק" בפרק The Venom Within, בסרט הלייב אקשן "ספיידרמן 3" ובתור הפרוטגוניסט הראשי בסרט יקום ספיידרמן של סוני "ונום". דמותו של קרנג' ערכה את הופעתה הקולנועית הראשונה בסרט ההמשך "ונום 2". דף הגזע בפרויקט פאנדום של מארוול קומיקס ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
חצוצרן מזרח אטלנטי

חצוצרן מזרח אטלנטי (שם מדעי: Aulostomus maculatus) הוא מין של דג ממשפחת החצוצרניים, החי במימי מזרח האוקיינוס האטלנטי, סביב שוניות. הוא קרוב למין חצוצרן אטלנטי (Aulostomus strigosus), ולעיתים מבלבל איתו. דג זה יכול להגיע עד לאורך של 100 ס"מ, אך לרוב מגיע עד לאורך 60 ס"מ. הוא בעל מבנה מוארך מאוד ודומה קצת לחלילון והוא בעל ראש דחוס, מוארך וקטן עם לסתות נשלפות בולטות. מבנה הלסת התחתונה והסנטר מופנה מעט כלפי מעלה ואין לו שיניים, כך שהוא תופס טרף בידי יניקה בכוח. הוא בעל סנפירים דקים וקצרים, רובם סביב חלקו האחורי והוא שט באופן אנכי. זהו דג איטי המצוי לאורך שוניות אלמוגים סביב חופי מפרץ מקסיקו והים הקריבי ולאורך האוקיינוס האטלנטי הטרופי שבין פלורידה לברזיל. הוא טורף אורב אוכל דגים המתמקד בלהקות דגים קטנות השוחות לצידו ולעיתים הוא נע לתוך הלהקה בחרישיות וחוטף דגים ששוחים לצידו. אפשרות נוספת שלו היא להתמין בצורה אנכית לצד אלמוגים רכים ולינוק טרף חולף בהפתעה ובמהירות. דג זה אינו ניצוד למאכל ואינו בסכנה, אך הוא עלול להיפגע מההיכחדות העולמית של שוניות האלמוגים וערוגות עשב הים, בהם הוא חי וניזון. מדיה וקבצים בנושא חצוצרן מזרח אטלנטי בוויקישיתוף חצוצרן מזרח אטלנטי, באתר ITIS (באנגלית) חצוצרן מזרח אטלנטי, באתר NCBI (באנגלית) חצוצרן מזרח אטלנטי, באתר Animal Diversity Web (באנגלית) חצוצרן מזרח אטלנטי, באתר FishBase (באנגלית) חצוצרן מזרח אטלנטי, באתר GBIF (באנגלית) חצוצרן מזרח אטלנטי באתר הרשימה האדומה של IUCN
לולנד

לולנד ( בדנית: Lolland; בעבר השם נכתב כ- Laaland, בעברית: "אדמה נמוכה"), הוא אי בדנמרק. שטחו של האי הוא 1,243 קילומטרים רבועים, והוא האי הרביעי בגודלו בדנמרק. האי ממוקם בים קטגט, והוא חלק ממחוז שלן (אנ'). נכון ל-1 בינואר 2022 מתגוררים באי כ-57,618 תושבים. האי לולנד ידוע גם בשם "אי הפנקייק" מכיוון שמדובר באי שטוח במיוחד: הנקודה הגבוהה ביותר באי היא בגובה של 25 מטרים מעל פני הים, והיא ממוקמת מחוץ לכפר הורסלונה (אנ'). סלק סוכר הוא גידול חקלאי מרכזי בלולנד, ובאי יש מספר רב של שדות סלק סוכר. העיירה הגדולה ביותר בלולנד היא נקסקוב (אנ'), שבה מתגוררים כ-12,495 תושבים נכון ל-2022. בין מקומות היישוב העיקריים האחרים באי ניתן למנות את: מריבו (אנ') (6,000 תושבים), סקסקובינג (אנ') (3,500 תושבים) ורודבי (אנ') (2,500 תושבים). מ-1 בינואר 2007, האי לולנד מנוהל על ידי שתי רשויות, נפת לולנד אחראית על מערב ומרכז האי ושטחה מכסה שני שלישים משטח האי, ונפת גולבורסון מכסה את השליש המזרחי של האי וכוללת בתוכה גם את האי השכן פאלסטר (אנ'). האי לולנד מקושר גם באמצעות כבישים וגם באמצעות מסילות רכבת לאי פאלסטר ממזרח, ולגרמניה (האי הגרמני פמרן) באמצעות מעבורת. הכביש האירופי E47 שמקשר בין קופנהגן להמבורג שבגרמניה עובר דרך לולנד. כביש E47 מקופנהגן חוצה את מיצר גולדבורגסונד בין לולנד לפאלסטר דרך מנהרה, אך הכביש המהיר מסתיים ברודבוהאון, שם מעבורת נושאת כלי רכב לפרמן. אפשר לנסוע באמצעות רכבת מלולנד לאירופה, הרכבת מלולנד עוברת דרך גשר החגורה הגדולה, ולאחר מכן דרך האי פין ויוטלנד. ממשלות דנמרק וגרמניה מתכננות לחבר את לולנד עם פמרן על ידי מנהרה תת-ימית עתידית שצפויה להיפתח ב-2029. שני גשרים ישנים יותר משתרעים על המצר בין לולנד ופאלסטר, גשר פרידריך התשיעי וגשר גולדבורגסונד בקצה הצפוני של המיצר. גשר פרידריך התשיעי הוא גשר רכבת לפאלסטר. מדיה וקבצים בנושא לולנד בוויקישיתוף לולנד, באתר אנציקלופדיה בריטניקה (באנגלית) statistikbanken.dk. People. Population. (Table) BEF4 (Islands). Danmarks Statistik. Retrieved 25 August 2022. ערך זה הוא קצרמר בנושא דנמרק. אתם מוזמנים לתרום לוויקיפדיה ולהרחיב אותו.
ואסילי פרפליוצ'יקוב

ואסילי פרפליוצ'יקוב (ברוסית: Васи́лий Переплётчиков;‏ 18 באוקטובר 1863 – 1918) היה צייר נוף רוסי; קשור לנודדים, מ-1893 עד 1901. הוא נולד למשפחה של סוחרים אמידים והחל את השכלתו הפורמלית באקדמיה למדעי המסחר. במקביל, הוא החל להתעניין באמנות ולמד שיעורים פרטיים מאלכסנדר קיסליוב. ב-1872 החל להשתתף בשיעורים בבית הספר לציור, פיסול ואדריכלות במוסקבה. הוא תכנן להיות אדריכל, אבל פגישה עם איוואן שישקין שכנעה אותו להיות צייר, ולכן עבר לקורסים שהעביר וסילי פולנוב. מאוחר יותר הוא פיתח עניין ברישום, ומ-1880 ערך מסעות רישום קבועים לזבניגורוד (עם סרגיי קורובין) ולפליוס (עם סרגיי וינוגרדוב). הוא גם החל לקיים תערוכות קבועות בסטודיו שלו. לאחר 1886, הוא ועמיתיו הוציאו מדי פעם כתב עת; "פרסום תקופתי של רישומים של אמנים רוסים". הגיליון הראשון כלל יצירות של קורובין, סרגיי איבנוב, יצחק לויתן, ויקטור סימוב ואלכסיי סטפנוב. בתחילת שנות ה-90, הוא התמנה למרצה בבית הספר לאמנויות יפות שהופעל על ידי האדריכל, אנטולי גונסט. אלבום של רישומיו פורסם בשנת 1891. בשנה שלאחר מכן הוא, קיסליוב, ניקולאי קלודט ולאוניד פסטרנק הוצגו במהדורה מיוחדת של המגזין "אמן". בין השנים 1899–1903 הציג עם קבוצת "מיר איסקוסטבה". ב-1903 הוא הפך לאחד מהחברים המייסדים של איגוד האמנים הרוסים. ב-1902, הוא ערך נסיעה לארכנגלסק עם חברו, וינוגרדוב, שהייתה לו השפעה מכרעת על סגנונו. מכאן ואילך, לרוב יצירותיו יתרכזו בנושאים של צפון רוסיה והוא ביקר באזור מדי שנה עד 1914. ב-1904, בהשפעתו של איגור גרבאר, הוא החל להתנסות בפוינטיליזם. מדיה וקבצים בנושא ואסילי פרפליוצ'יקוב בוויקישיתוף Biographical notes Русские художники. Переплетчиков Василий Васильевич., www.artsait.ru
סרגיי גורלוקוביץ'

סרגיי ואדימוביץ' גורלוקוביץ' (ברוסית: Серге́й Вади́мович Горлуко́вич, ; נולד ב-18 בנובמבר 1961) הוא כדורגלן עבר סובייטי ורוסי, ששיחק בעמדת המגן בקבוצות דינמו מינסק, לוקומוטיב מוסקבה, ספרטק מוסקבה ובנבחרת ברית המועצות. זכה עם הנבחרת האולימפית של ברית המועצות במדליית זהב באולימפיאדת סיאול לאחר פירוק ברית המועצות שיחק בנבחרת רוסיה. מאז פרישתו ממשחק פעיל אימן קבוצות מהליגות הנמוכות ברוסיה. גורלוקוביץ' התחנך בפנימייה לכדורגל במוהילב. בשנת 1980 צורף לסגל של קבוצת טורפדו מוהילב. בהמשך שיחק ב הומל. ב-1985 חתם בקבוצת דינמו מינסק מהליגה הסובייטית הבחירה. לאחר עונה אחת במינסק עבר למוסקבה והצטרף ללוקומוטיב מוסקבה. בשנת 1988 זומן לנבחרת האולימפית של ברית המועצות. יחד עם הנבחרת השתתף באולימפיאדת סיאול, בה נטל חלק בכל משחקי הנבחרת בטורניר. בעקבות הופעה מוצלחת באולימפיאדה זומן לנבחרת הראשית של ברית המועצות, איתה נטל חלק במונדיאל 1990. באותה שנה עזב גורלוקוביץ' את ברית המועצות ושיחק במשך 5 שנים בגרמניה - בקבוצות בורוסיה דורטמונדואורדינגן 05. מדליית זהב באולימפיאדת סיאול אליפת רוסיה - 1995, 1996, 1997, 1998 הגביע הרוסי - 1998 סרגיי גורלוקוביץ', באתר Transfermarkt סרגיי גורלוקוביץ', באתר Fussballdaten.de (בגרמנית) סרגיי גורלוקוביץ', באתר WorldFootball.net סרגיי גורלוקוביץ', באתר National Football Teams סרגיי גורלוקוביץ', באתר FootballDatabase.eu פרופיל המאמן, באתר Transfermarkt
בלאס ריברוס

בלאס מיגל ריברוס גלאנו (בספרדית: Blas Miguel Riveros Galeano; נולד ב-3 בפברואר 1998) הוא כדורגלן פרגוואי המשחק בעמדת המגן השמאלי בטאז'רס. ריברוס התחיל את הקריירה שלו בקלוב אולימפיה. בעונתו הראשונה במועדון זכה עמה באליפות הקלאסורה 2015. ב-4 במאי 2016 חתם לחמש שנים בפ.צ. בזל מליגת העל השווייצרית. ב-18 בספטמבר ערך את הופעת הבכורה שלו בקבוצה בניצחון 0-1 נגד צוג 94 במסגרת הגביע השווייצרי. ב-15 באוקטובר ערך את הופעת הבכורה שלו בליגה בניצחון 0-3 נגד לוצרן. ב-27 בספטמבר 2017 הבקיע את שער הבכורה שלו בנועדון בניצחון 0-5 נגד בנפיקה ליסבון במסגרת שלב הבתים של ליגת האלופות. ב-11 באפריל 2018 הבקיע את שער הבכורה שלו בליגה בניצחון 0-3 נגד פ.צ. ציריך. ב-5 באוקטובר 2020 חתם על חוזה לארבע שנים בברונדבי מליגת העל הדנית. חודש לאחר מכן הוא ערך את הופעת הבכורה שלו בקבוצה במשחק במסגרת הגביע הדני נגד לדוייה-סמורון. 3 ימים לאחר מכן ערך הופעת הבכורה שלו בליגה בניצחון 1-3 נגד אודנסה. באותו משחק קרע את הרצועה הצולבת ונעדר כשנה מהמגרשים. ב-17 באוקטובר 2021 רשם את משחק החזרה שלו בניצחון 2-3 נגד ויילה בולקלוב. ב-1 בספטמבר 2023 חתם בטאז'רס. ב-28 במאי 2016 ערך את הופעת הבכורה שלו בנבחרת פרגוואי במשחק ידידות נגד מקסיקו. נכלל בסגל הנבחרת לקראת קופה אמריקה 2016. קלוב אולימפיה ליגת העל הפרגוואית: קלאסורה 2015 פ.צ. בזל ליגת העל השווייצרית: 2016/2017 הגביע השווייצרי: 2016/2017, 2018/2019 ברונדבי ליגת העל הדנית: 2020/2021 מדיה וקבצים בנושא בלאס ריברוס בוויקישיתוף בלאס ריברוס, באתר Transfermarkt בלאס ריברוס, באתר Soccerway בלאס ריברוס, באתר National Football Teams בלאס ריברוס, באתר FootballDatabase.eu
אין לך דאגות

"אין לך דאגות" הוא שיר של המוזיקאי הישראלי עידן רייכל. הוא יצא לאור ב-26 בינואר 2023 כסינגל באמצעות חברת התקליטים הליקון ארומה מיוזיק. את השיר כתבו והלחינו נתן גושן ואבי אוחיון והפיק ועיבד מתן דרור. זה שירו הראשון של רייכל בקריירה בו לא השתתף בכתיבתו, הלחנתו או הפקתו כלל. בשבוע צאתו, השיר נכנס היישר אל המקום הראשון במצעד העברי השבועי של מדיה פורסט, עם כ-178 השמעות בתחנות הרדיו בשבוע זה. שבוע לאחר מכן, המשיך השיר לשהות במקום הראשון וצבר כ-207 השמעות סך הכל. זה שיר הסולו ה-12 של רייכל שהגיע למקום הראשון במצעד. סרטון השיר "אין לך דאגות" באתר יוטיוב אסתי פרז בן-עמי ודורית אסרף-מזרחי, עידן רייכל לכאן רשת ב: "הכי קל לקום וללכת - אבל זה המקום שלנו", באתר כאן – תאגיד השידור הישראלי, 30 בינואר 2023 יאיר מור, עידן רייכל בהישג מרשים | דירוג תחנות הרדיו, באתר אייס, 14 בפברואר 2023 המצעד העברי השבועי, באתר מדיה פורסט מדיה פורסט - המצעד הישראלי השנתי לסיכום שנת תשפ"ג | Mysong By Media Forest, באתר www.mysong.co.il (באנגלית)
עונת 2017/2018 ביורופקאפ

עונת 2017/2018 ביורופקאפ היא העונה השלישית של המפעל השני בחשיבותו של תחרויות פיב"א אירופה לקבוצות כדורסל, אחרי ליגת האלופות, אם היא כי נחשבת לרביעית בחשיבותה ביבשת אחרי היורוליג והיורוקאפ. העונה נפתחה ב-18 באוקטובר 2017 והסתיימה ב-2 במאי 2018, רייר ונציה זכתה בתואר האליפות. בשלב המוקדמות התחרו 30 קבוצות ב-2 שלבי מוקדמות, עשר הקבוצות הטובות ביותר בשלב המוקדמות השני העפילו לשלב הבתים, אליהן הצטרפו 3 הפסידות בעלות המאזן הטוב ביותר מ-10 המפסידות בשלבי המוקדמות, יחד איתן שובצו 4 קבוצות שנשרו משלב המוקדמות של עונת 2017/2018 בליגת האלופות והקבוצות שהעפילו ישירות לשלב הבתים בזכות מיקומן בליגות המקומיות. העונה הסדירה שוחקה במבנה של 8 בתים בעלי 4 קבוצות כל אחד בהם שוחקו שני סבבים נגד כל קבוצה, 6 בסך הכל, בסיומן העפילו הקבוצות במקומות 1-2 לשלב הבתים השני, לאחר מכן 2 הראשונות בכל בית ושתי הקבוצות הטובות ביותר במקום ה-3 העפילו לפלייאוף שמינית הגמר. משלב שמינית הגמר ואליך שוחקו המשחקים במתכונת של הטוב מ-2 בשיטת בית וחוץ, בשלב זה הצטרפו קבוצות שנשרו מליגת האלופות בעונה זו. שלושת הקבוצות שהפסידו בשלב המוקדמות שני והיו בעלות המאזן הטוב ביותר בשני שלבי המוקדמות העפילו לשלב הבתים. ישראלבני הרצליה אוקראינהחימיק יוז'ני בולגריהבלקן בוטבגרד לשלב שמינית הגמר העפילו הקבוצות שסיימו במקומות ה-1 ו-2 בשלב הבתים השני ושתי הקבוצות שסיימו במקום ה-3 בעלות המאזן הטוב ביותר. אליהן הצטרפו הקבוצות שסיימו במקומות 5 ו-6 בשלב הבתים של ליגת האלופות. מדיה וקבצים בנושא עונת 2017/2018 ביורופקאפ בוויקישיתוף
מגב

מַגֵּב הוא כלי בעל להב גומי חלק, המשמש לשליטה או עצירה של זרימת נוזל על משטח חלק. המגב משמש לניקוי משטחים ולהדפסה. מקורו של המגב הוא כלי עשוי עץ ששימש דייגים לקרצוף סיפוני סירותיהם. המגב המודרני בעל הלהב היחיד נרשם כפטנט על ידי אטור סתקון בשנת 1936. זה היה מכשיר קל משקל בעל להב גומי גמיש וחד מאוד. "חברת מוצרי אטור" היא עדיין המובילה ביצור מגבים. למגב המשמש לניקוי רצפות ידית ארוכה ודומה במעט למטאטא שבקצהו להב גומי ולא מברשת. ניתן להשתמש בו לאחר שהרצפה נשטפה במים או במי סבון, כדי לגרוף את המים לפתחי ניקוז. ניתן גם לכרוך עליו סחבה שנטבלה במי סבון ובאמצעותה לשטוף את הרצפה או ליבש את הרצפה לאחר שטיפתה באמצעות סחבה יבשה. מגב החלונות משמש בעיקר להורדת נוזלי הניקוי והקצף המלוכלך מחלון הזכוכית שנוקה. בתחילת המאה ה-20, מנקי חלונות התחילו להשתמש במגב שיקגו, כלי מגושם בעל שני להבי גומי כבדים. החלפת הלהבים דרשה שחרור של שנים עשר ברגים נפרדים. בהדפס משי משתמשים במגב כדי שהדיו יתפרס באופן שווה על גב השכפול, כך שנוצרת תמונה חלקה על משטח ההדפסה. למגבי מסכי משי יש להבים דקים יותר ופחות גמישים ממגבי החלונות. מגב דומה (המכונה "שפכטל") משמש ליישור טיח בריצוף או ריעוף. המגב משמש גם בחדר חושך, בהדפסת תמונה, לייבוש נייר הצילום לאחר השטיפה ולפני הייבוש, למניעת קמטים. מגב שמשה מדיה וקבצים בנושא מגב בוויקישיתוף
כל מה שרציתי להיות

"כל מה שרציתי להיות" הוא שיר של הזמר הישראלי רן דנקר, שיצא לאור כסינגל ב-23 בינואר 2023, באמצעות חברת התקליטים NMC. הוא נכתב על ידי סתיו בגר, רון ביטון ודנקר עצמו והופק על ידי בגר. השיר הוא בלדת פופ בהשפעת דראם נ' בייס. הוא תואר על ידי מאקו כשיר "פופ-אישי-מתוחכם", אשר עוסק בהתמודדותו של דנקר עם הביקורת המופנית אליו מהתקשורת הישראלית וממעריציו. בין היתר, מתייחס דנקר ליציאתו מהארון. את הווידאו קליפ ביים אינדי חאיט והוא צולם בפולין. הוא פורסם ביוטיוב בסמוך לצאתו של הסינגל. על פי מאקו, הקליפ מושפע מסרטי היקום הקולנועי של מארוול אשר מכילים בתוכם מעבר בין יקומים (Multiverse). עומרי פיינשטיין, ‏להיטי ינואר מגלים: לפופ הישראלי נמאס ממסיבות והרמות, באתר "Time Out ישראל", 29 בינואר 2023 גיל משעלי, ‏"כל מה שרציתי להיות": רן דנקר עם קליפ מושקע, באתר ‏מאקו‏, 23 בינואר 2023 ענבר פלד, סיכומוזיקלי: הטופ ליסט שהפתיע אותנו, באתר פרוגי, ‏5 בundefined 2023 חמישי עם יואב קרקובסקי, רן דנקר לכאן רשת ב: "כמי שלקח לו שנים לצאת מהארון - אני מודאג", באתר כאן – תאגיד השידור הישראלי, 2 בפברואר 2023 רן דנקר - כל מה שרציתי להיות (Prod. by Stav Beger), סרטון בערוץ "רן דנקר - הערוץ הרשמי", באתר יוטיוב (אורך: 03:41)
האמת (שיר)

"האמת" הוא סינגל של הזמרת-יוצרת הישראלית אודיה, שיצא לאור ב-11 באוקטובר 2022, באמצעות חברת התקליטים הליקון ארומה מיוזיק. את השיר כתבה והלחינה אודיה עצמה והוא הופק על ידי אופק יקותיאל ומשה בן אברהם. בשיר משתתף רואי אדם, אחיהם של הזמרים גל ועומר אדם, אך לא ניתן לו קרדיט ושמו סומן באמצעות הכיתוב "****", על מנת למשוך תשומת לב תקשורתית לשיר. זהותו נחשפה בהופעה של אודיה בהיכל מנורה מבטחים ב-1 בפברואר 2023. השיר מתאר טענות קשות אותם מטיחים לסירוגין הזמרת ובן זוגה לשעבר על התנהלותם ההדדית במהלך מערכת היחסים שהייתה ביניהם ועל פרידתם, כל אחד מנקודת המבט שלו, כששניהם שרים בנפרד בית המתחיל במילים "האמת, הייתי חוזר/ת אחורה בזמן ליום של שיחת יחסנו לאן" ומתארים את הקשיים והלבטים בתהליך הפרידה. השיר זכה להצלחה בעיקר ברשתות הסטרימינג. במצעד הישראלי של ספוטיפיי, נכנס השיר למקום ה-98, ובשיאו הגיע למקום השלישי. בשיאו, צבר למעלה מ-170 אלף השמעות בשבוע. בנוסף, השיר הגיע למקום הרביעי במצעד הרשמי של גלגלצ ולמקום השני במצעד העשירייה של כאן גימל. כלי הקשה: משה בן אברהם פסנתר: אופק יקותיאל גיטרות חשמליות: עידן שניאור גיטרות אקוסטיות: מאור תיתון קולות: משה בן אברהם, גולן אברהם תכנותים: אופק יקותיאל, משה בן אברהם הוקלט באולפני O&M Studio מיקס ומאסטרינג: משה בן אברהם, אופק יקותיאל סרטון השיר "האמת" באתר יוטיוב מידע על השיר "האמת" באתר iTunes מידע על השיר "האמת" באתר ספוטיפיי אודיה / האמת, באתר הליקון ארומה מיוזיק, 11 באוקטובר 2022 גיל משעלי, ‏אודיה ונועה קירל מבצעות את "מאמי" לראשונה ביחד, באתר ‏מאקו‏, 1 בפברואר 2023 בן שלו, אודיה לא צורחת, לא עושה רעש, אבל יש בה אנטי שמושך אליו גדודי צעירים, באתר הארץ, 17 בדצמבר 2022 המצעד הישראלי השבועי בתאר ספוטיפיי יאיר מור, דירוג ספוטיפיי: הזמרת האהובה מאבדת את זה, באתר אייס, 26 בדצמבר 2022 המצעד השנתי הישראלי תשפ"ג, באתר גלי צה"ל, 14 בספטמבר 2023 דורית אסרף מזרחי, אתם בחרתם: "יוניקורן" הוא שיר השנה של כאן גימל וטיקטוק, באתר כאן – תאגיד השידור הישראלי, 14 בספטמבר 2023 תוצאות המצעד השנתי 2023 של היטליסט, באתר מאקו
יחסי פקיסטן–קובה

יחסי פקיסטן–קובה הם היחסים הבילטרליים שבין הרפובליקה האסלאמית של פקיסטן לבין הרפובליקה של קובה. לפקיסטן שגרירות בהוואנה ולקובה שגרירות באסלאמבאד. היחסים בין שתי המדינות התחזקו והפכו לחמים אחרי שקובה העניקה סיוע הומניטרי לתושבי חבל קשמיר אחרי רעידת האדמה שחוו ב-2005. שתי המדינות כוננו יחסים דיפלומטיים ב-28 באוקטובר 1955. ב-1963 פקיסטן פתחה שגרירות בהוואנה, אולם היא נסגרה ב-1968 ונפתחה מחדש רק ב-1980, כדי להיסגר מחדש ב-1990, מסיבות כספיות. בין 1990 ל-2005 לא היו בין המדינות יחסים רשמיים של ממש. רעידת האדמה בקשמיר ב-2005 הביאה לשינוי כיוון, ושני הצדדים בחנו מחדש את היחסים הדיפלומטיים. ב-24 במאי 2006 נפגשו נשיא פקיסטן פרבז מושארף ושר החוץ הקובני ברונו רודריגז פרילה. ב-1 בנובמבר 2006, שגריר קובה בפקיסטן הכריז ששתי המדינות ניהלו יחסים דיפלומטיים בששת החודשים שקדמו לכך, וכי בכוונתן "לחזק את היחסים בכל התחומים". לאחר רעידת האדמה בקשמיר ב-2005, קובה שלחה למעלה מ-2,400 רופאים ואנשי צוות פרא-רפואי והקימה 32 בתי חולים שדה וכן שני מחנות התאוששות. בסך הכל בוצעו 36 טיסות תובלה מקובה לפקיסטן. בנוסף, שתי הטיסות הראשונות כללו רק רופאים שעברו הכשרה צבאית. מעבר לכך, 30 חולים הוטסו לקובה כדי לקבל טיפול רפואי. נשיא פקיסטן מושארף הביע את שביעות רצונו מהסיוע הקובני, והביע הערכה לשירותי הצוותים הרפואיים של קובה. בין אוקטובר 2005 ל-24 בינואר 2006 ביצעו הצוותים למעלה מ-600 אלף התייעצויות, 5,925 ניתוחים ושירתו ב-44 במקומות שונים שהושפעו מהרעידה. ב-2005 וב-2006 נשלחו מפקיסטן 354 סטודנטים ללימודי רפואה וכירורגיה במלגות שהוצעו על ידי ממשלת קובה. זו הייתה הפעם הראשונה שסטודנטים מוסלמים הגיעו ללמוד בקובה, והם נהנו מחופש דת ותרבות מלא. בייסבול הוא ענף הספורט הפופולרי ביותר בקובה. במאה ה-21 עלתה הפופולריות שלו גם בפקיסטן, וקובה הציעה לפקיסטן סיוע באימון בייסבול. מן העבר השני, הוקי שדה הוא הספורט הלאומי של פקיסטן, וזו הציעה לקובה עזרה בקידום וסיוע באימון ההוקי במדינה. Pakistan and Cuba agree to boost ties -DAWN - Top Stories; May 25, 2006, web.archive.org, ‏2010-10-27 Touring Cuban Field Hospitals in Post-Quake Pakistan, www.medicc.org Cuba committed to helping Pakistan, says envoy: Offers 1,000 scholarships -DAWN - National; February 17, 2007, web.archive.org, ‏2008-06-04 From the Newspaper, Cuba offers coaching exchange programme to Pakistan, DAWN.COM, ‏2011-04-23 (באנגלית) Cuba, Pakistan seek to strengthen sports cooperation - Prensa Latina, ‏2021-04-08 (באנגלית אמריקאית)